Saša Baron Koen kao Borat na premijeri filma u Kelnu
**Borat Sagdijev** (*Borat Sagdiev* ili *Борат Сагдиыев*, „rođen" 17. februara 1972.) je izmišljeni kazahstanski novinar kog je osmislio i kog glumi britanski komičar i glumac Saša Baron Koen.

Država :  Kazahstan

Nastanak lika i prvi nastupi
----------------------------

Lik Borata je Koen osmislio kao novinara iz Kazahstana, koji se susreće sa zapadnom civilizacijom i pri tome stalno pravi upoređivanja između svoje navodne domovine i zapadnih država (tipično Velike Britanije i SAD). Lik se prvo pojavljivao u televizijskoj seriji Ali Dži Šou .

Humoristični efekt Borat postiže potpunim nerazumevanjem nekih osnovnih civilizacijskih dosega (od odevanja, preko ponašanja u društvu i sl.) potencirajući pri tome razlike u odnosu na Kazahstan kojeg prikazuje kao potpuno zaostalu i necivilizovanu državu u kojoj se na primer žene tretiraju ka niža bića, Jevreji se smatraju opasnom pretnjom i sl.

Kontroverze
-----------

Iako se radi o sasvim izmišljenom fiktivnom liku koji potenciranjem određenih tema u stvari samo teži postizanju humorističnog efekta, nastupi i film s Boratom su redovno izazivali burnu reakciju. Posebno su na udaru njegovi vrlo iskrivljeni komentari o ženskom polu i Jevrejima uopšte. Njegovi kritičari često međutim zapadnu u kritiku svega onog što Borat čini i kaže, kao da se radi o stvarnom, a ne o igranom liku. Posebno je zanimljivo da je sam Koen Jevrej, a po obrazovanju vrlo dobro poznaje i razume jevrejske teme.

Među brojnim osobama koje su se javno zgražale i oštro napadale taj tip humora je na primer i Ministarstvo spoljnjih poslova Kazahstana. Ministarstvo je na kraju, zbog straha od lošeg publiciteta, u jednim od američkih novina štampale velike reklame za Kazahstan, time nastojeći da prikažu stvarnu sliku o toj zemlji.

Žitelji siromašnog rumunskog sela Glod, koje se nalazi na 140 kilometara severno od Bukurešta, koji su se u filmu Borat: Kulturno uzdizanje u Americi za pravljenje koristi slavne nacije Kazahstana pojavili kao Boratovi rođaci i susedi iz Kazahstana, dovedeni su u zabludu da se snima dokumentarni film o njihovom mestu i njihovom teškom životu. O čemu se stvarno radi, saznali su mnogo kasnije iz reportaže na rumunskoj televiziji. Najviše kritika u britanskoj i svetskoj štampi izazvala je činjenica da su za to poniženje siromašni meštani dobijali dnevice od po 15 leja (oko 5 evra), dok je film zaradio preko šezdeset miliona dolara.

TV i film
---------

Fiktivni lik Borata se pojavio u tri različita perioda karijere Saše Koena: u Velikoj Britaniji, SAD i na kraju na velikom platnu u filmu "Kulturno uzdizanje u Americi za pravljenje koristi slavne nacije Kazahstana". Kratki segmenti koji su napravljeni za potrebe Ali Dži Šou-a su predstavljeni kao vodiči-upustva kroz englesku odnosno američku kulturu i običaje.

### Borat u Velikoj Britaniji

Kao što je već spomenuto, Borat se prvi put pojavio u Ali Dži šou kao kazahstanski novinar koji je došao u posetu Velikoj Britaniji. Za vreme te posete je intervjuisao mnoge ljude koji su nesvesno bili meta Boratove komedije. Da niko nije ostao nepošteđen govori i činjenica da nesvesni sagovornici kazahstanskog novinara bili šaroliki uključujući borce za ljudska prava, Ledi Čelzi kao i članovi džentlmenskog kluba. Segmenti koji su posvećeni Velikoj Britaniji su: 

1. **Pravila ponašanja** (en. Etiquette)
2. **Lov** (en. Hunting)
3. **Kembridž** (en. Cambridge)
4. **Edinburg i Henli** (en. Edinburgh and Henley)

**Vodič za engleske džentlmene** (en. English Gentleman), **Politiku** (en. Politics) i **Sport** (en. Sport) su pripremljeni ali nisu bili prikazani na televiziji nego su svetlo dana ugledali na DVD-u Ali Džija.

### Borat u SAD

Dok su Boratovi sugovornici bili veoma tolerantni u Ujedinjenom Kraljevstvu, reakcije američke populacije bile su manje umerene ali isto tako su i teme bili više kontroverzne.
Borat u SAD se sastoji od 12 epizoda:

1. **Vodič za izlaske** (en. Dating)
2. **Pravila ponašanja** (en. Etiquette)
3. **Gluma** (en. Acting)
4. **Muškarci** (en. Men)
5. **Bejzbol** (en. Baseball)
6. **Jug** (en. The South)
7. **Degustacija vina** (en. Wine Tasting)
8. **Politika** (en. Politics)
9. **Kantri muzika** (en. Country Music)
10. **Hobiji** (en. Hobbies)
11. **Kupovanje kuće** (en. Buying a House)
12. **Poslovi** (en. Jobs)

**Upustvo o životinjama** je isto tako pripremljeno ali se samo pojavilo na Ali Dži DVD-u. **Upustvo za lov** je prikazano samo u Velikoj Britaniji zbog kontroverzi.

### Borat: Kulturno uzdizanje u Americi za pravljenje koristi slavne nacije Kazahstana

*Glavni članak: Borat: Kulturno uzdizanje u Americi za pravljenje koristi slavne nacije Kazahstana*
Bez imalo sumnje, film o Boratu je prekretnica koja je Borata tj. Sašu Koena proslavila u celom svetu. Film je snimljen sa celokupnim budžetom od 18.000.000 američkih dolara.

Izvori
------

1. ↑  Borat film 'tricked' poor village actors | Mail Online
2. ↑  We all hate Borat: The poor Romanian villagers humiliated by Sacha Baron Cohen's spoof documentary | Mail Online
3. ↑  'If I See Borat, I Will Kill Him With My Own Hands' - ABC News

Spoljašnje veze
---------------

|  |  |
| --- | --- |
|  | U Wikimedijinoj ostavi nalazi se članak na temu: **Borat Sagdiyev** |

* Official Borat Homesite Arhivirano 2017-03-24 na Wayback Machine-u
* Borat:Cultural Learnings of America for Make Benefit Glorious Nation of Kazakhstan
* The Unofficial Borat Homepage | Borat movie and TV info Arhivirano 2020-12-14 na Wayback Machine-u

|  |  |
| --- | --- |
| Normativna kontrola Uredi na Wikidati | 
* MusicBrainz: aafbd56b-f755-4719-839a-fdaf2772f8c1

 |